7 leevendavat nippi, mis võtavad kehva tuju ja valu enne päevi
Enne päevi on tuju kehv ja meel on kurb, vaevab ärevus ja tahaks nutta. Raske on magada ja keskenduda. Nagu sellest veel vähe oleks: pea valutab, kõht valutab, rinnad on hellad ja akne lööb välja. See on PMS ehk premenstruaalne sündroom. BuenaVida pakub nippe, kuidas see aeg kergemini mööda saata.
1. Joo palju vedelikku
See võib leevendada pinget ja turset alakõhus. Aga muidugi ei kõlba iga jook. Eelista naturaalseid mahlasid, ära joo karastusjooke ja jooke, mis sisaldavad kofeiini ning muidugi mitte alkoholi.
2. Söö sagedamini
Söö iga kolme tunni tagant, aga mitte liiga palju. Söö kergemaid sööke, nagu puu- ja juurvilju. Väldi rasvaseid, soolaseid ja magusaid roogi.
3. Tee järjepidevalt aeroobset trenni
See parandab vereringet. Pealegi tekivad trenni ajal kehas ained, mis tekitavad heaolutunde.
4. Vähenda stressi
Stress võib veelgi võimendada premenstruaalset sündroomi. Stressi leevendavad alati liikumine ja trenn, proovi lõõgastuseks ka joogat, tai-chid või Pilatest.
5. Söö natuke tumedat šokolaadi
Kakao aitab tõsta ajus serotoniinitaset ja parandada tuju. Aga pea meeles, et söö vaid paar tükki ja šokolaadi kakaosisaldus peab olema 95%-99%.
6. Aseta kõhule soe kott
See leevendab lihaspingeid.
7. Võta valuvaigistit
Kui muu ei aita, siis tuleb võtta valuvaigistit, kuid sellega ei tohi liialdada